text: Lang kø på motorvejen ved Horsens
  02 oktober 2017 kl. 06.34
  På grund af flere uheld på motorvejen ved Horsens er der mandag morgen lange køer i både sydgående og nordgående spor. Man skal forvente forlænget rejsetid.
  På E45 fra Horsens mod Vejle mellem afkørsel 56 Horsens V og afkørsel 57 Horsens S er der sket et uheld i venstre spor.
  Politi og redningsmandskab er på stedet. Oprydningsarbejdet forventes tidligst overstået kl. 08.45, og man skal forvente forlænget rejsetid.
  Der er også sket et uheld i nordgående retning ved Horsens Nord, og der er meldinger om kø helt til Ejer Bavnehøj på grund af et uheld, der har spærret venstre vognbane.
  E45 Østjyske motorvej v. Ejer Baunehøj mod Århus, uheld og kun 1 spor farbart. Forlænget rejsetid ca. 60 min. #dktrafikinfo.
  
  